PRITARTA

 Neringos savivaldybės tarybos 2023 m. kovo 30 d.

 sprendimu Nr. T1-57

**NERINGOS SAVIVALDYBĖS TARYBOS ANTIKORUPCIJOS KOMISIJOS**

**2022 METŲ VEIKLOS ATASKAITA**

Neringos savivaldybės (toliau – Savivaldybė) tarybos antikorupcijos komisijos (toliau – Komisija) tikslas – pagal kompetenciją koordinuoti Savivaldybės politikos įgyvendinimą korupcijos prevencijos srityje, išskirti prioritetines prevencijos ir kontrolės kryptis, nuosekliai įgyvendinant priemones, didinančias korupcijos prevencijos veiksmingumą.

Savivaldybėje aktyviai veikė Savivaldybės Komisija, sudaryta 2019 gegužės 8 d. Savivaldybės tarybos įgaliojimų laikui tarybos sprendimu Nr. T1-75 (su vėlesniais pakeitimais ir papildymais).

Savivaldybės Komisijos sudėtį 2022 metų pabaigoje sudarė 5 nariai: Laurynas Vainutis, pirmininkas, tarybos narys, Diana Starkutė-Kriukovė, tarybos narė, Vaidas Venckus, tarybos narys, Arvydas Mockus, tarybos narys, Tadas Stonkus, Savivaldybės visuomenės atstovas. Savivaldybės administracijos direktoriaus įsakymu Savivaldybės tarybos įgaliojimų laikotarpiui nuo 2021-07-01 Komisijos atsakingąją sekretore paskirta Vida Baltokienė, Savivaldybės administracijos Centralizuotos vidaus audito tarnybos vedėja.

 Komisija pagal kompetenciją įgyvendino Savivaldybės, valstybės politiką korupcijos prevencijos srityje, vadovavosi Savivaldybės tarybos patvirtintais Komisijos nuostatais, atliko Savivaldybės korupcijos prevencijos 2020-2022 metų programos (toliau – Programa) įgyvendinimo priemonių plano monitoringą.

2023 metais Komisija atliko šiuos darbus:

* parengtas savivaldybės administracijoje valstybės tarnautojų ir darbuotojų antikorupcinio elgesio kodeksas, kuriame nustatyti pagrindiniai darbuotojų skaidrios veiklos ir antikorupcinio elgesio standartai, kuriais siekiama užtikrinti sąžiningumą, atsakingumą, korupcijos netoleravimą;
* svarstyti klausimai dėl savivaldybių tarybų antikorupcijos komisijos veiklos gerinimo“;
* analizuotos situacijos dėl gautų piliečių (R. J. ir S. K.) skundų;
* Nidos bendruomenės namuose organizuota viktorina „Protų mūšis“, skirta Tarptautinei antikorupcijos dienai pažymėti;
* organizuoti mokymai antikorupcine tema savivaldybės administracijos ir įstaigų darbuotojams.

 Akivaizdu, kad įgyvendintos korupcijos prevencinės priemonės prisideda prie galimų korupcijos apraiškų mažinimo Savivaldybės įstaigose ir įmonėse ir padeda pasiekti Programoje numatytų tikslų ir uždavinių. Apie kovos su korupcija priemonių įgyvendinimą galima susipažinti savivaldybės tinklapyje (www.neringa.lt), skyriuje „Korupcijos prevencija“, rubrikoje „Korupcijos prevencijos programos“.

2022 metais buvo atliekamas teisės aktų ir (ar) teisės aktų projektų antikorupcinis vertinimas, siekiant nustatyti esamo ar numatomo teisinio reguliavimo trūkumus, galinčius sudaryti sąlygas pasireikšti korupcijai, taip pat pasielgti nesąžiningai, neteisingai, neskaidriai, neobjektyviai. 2022 metais Savivaldybės administracija atliko54 tarybos sprendimų projektų ir 7 administracijos direktoriaus įsakymų antikorupcinius vertinimus.

2022 m. balandžio 14 d. Komisija raštiškai kreipėsi į savivaldybės administracijos direktorių dėl Specialiųjų tyrimų tarnybos pateiktų rekomendacijų įgyvendinimo.

2022 m. rugsėjo 28 d. Komisija raštiškai kreipėsi į savivaldybės administracijos direktorių dėl savivaldybės gyvenamųjų patalpų nuomos problemų sprendimo komisijos sudarymo, siūlydama į komisiją deleguoti Komisijos pirmininką.

2022 m. rugsėjo 22 d. Komisijos pirmininkas raštiškai pateikė atsakymus piliečiams S. K. ir R. J. į jų pateiktus skundus.

**2022 metų Antikorupcijos komisijos posėdžiai:**

**2022-02-18 svarstyti klausimai:**

1. Dėl komisijos nario Jono Staselio pranešimo.
2. Dėl Neringos savivaldybės antikorupcijos komisijos 2021 m. veiklos ataskaitos ir korupcijos prevencijos 2020-2022 m. programos 2021 m. priemonių  plano įgyvendinimo ataskaitos.
3. Dėl Antikorupcijos komisijos veiklos standarto rekomendacijų aptarimo.

**2022-04-01 svarstyti klausimai:**

1. Dėl Antikorupcijos komisijos nuostatų papildymo, atsižvelgiant į Vidaus reikalų ministerijos raštą „Dėl savivaldybių tarybų antikorupcijos komisijos veiklos gerinimo“.
2. Dėl Antikorupcijos komisijos 2022 metų darbo plano sudarymo.
3. Dėl Specialiųjų tyrimų tarnybos išvados dėl korupcijos rizikos analizės savivaldybės būsto ir socialinio būsto įsigijimo, naudojimo ir kontrolės srityse.
4. Dėl Aplinkos apsaugos departamento prie Aplinkos ministerijos Klaipėdos valdybos atsakymo į Savivaldybės tarybos nario Lauryno Vainučio pateiktą skundą.

**2022-09-22 svarstyti klausimai:**

1. Dėl 2022-09-21 gauto skundo ,,Dėl Neringos savivaldybės 2015-08-12 rašto R. Jančiauskui išduoto leidimo statybai perrašymo 2022 m. rugpjūčio mėn. N. Padegimo vardu (2015-08-12, versija Nr.2 t. y. atgaline data ir be bendraturčių žinios“.
2. Dėl administracijos direktoriaus atsakymo pateikimo į 2022-04-14 Antikorupcijos komisijos raštą Nr. VV-318 ,,Dėl STT pateiktų rekomendacijų įgyvendinimo“.

3. Dėl Neringos savivaldybės korupcijos prevencijos 2020–2022 metų programos priemonių plano stebėsenos.

4.Dėl Antikorupcijos kodekso savivaldybės administracijoje patvirtinimo.

5. Dėl susitikimo Klaipėdos miesto savivaldybėje pranešimo temos: ,,Korupcijai atsparios aplinkos kūrimo link“ pristatymo.

6. Dėl gauto prašymo MB „Senasis uostas“.

**2022-12-12** Nidos bendruomenės namuose Komisija inicijavo viktoriną „Protų mūšis“, skirtą Tarptautinei antikorupcijos dienai paminėti. Žinias korupcijos prevencijos tema bei bendraisiais klausimais buvo galima pasitikrinti viktorinos „Protų mūšis" metu. Jos nugalėtojai -Trečiojo amžiaus universiteto klausytojų komanda ir Neringos gimnazistų komanda dalijosi pirma vieta. Viktorinos dalyviams buvo įteiktos atminimo dovanėlės.

Ataskaitą parengė

Antikorupcijos komisijos pirmininkas

Laurynas Vainutis

\_\_\_\_\_\_\_\_\_\_\_\_\_\_\_\_\_\_\_\_